Rikijs Ruvio
Rikards Ruvio Vivess (katalāņu: Ricard Rubio Vives; dzimis 1990. gada 21. oktobrī Barselonā), plašāk pazīstams kā Rikijs Ruvio (Ricky Rubio), ir katalāņu basketbolists, spēlēja saspēles vadītāja pozīcijā, bijis Spānijas basketbola izlases dalībnieks. 12 sezonas pārstāvējis Nacionālās basketbola asociācijas (NBA) komandas, bet pirms tam bijis Eirolīgas un Spānijas ACB līgas čempions. 2024. gadā pārstāv Eirolīgas un ACB līgas klubu FC Barcelona.